cyanic-selkie/wikianc huggingface dataset:
Bjølvo kraftverk
Gamle Bjølvo kraftstasjon ble etablert for å gi energi til A/S Bjølvefossen som årene 1918-1919 produserte kalsiumkarbid. Fra 1925 ble det anlagt et elektro-metallurgisk smelteverk som produserte ferrosilisium.
Minikraftverket Ytre Ålvik kraftverk ble anlagt for å skaffe kraft til utbyggingen.
Det nye kraftverket ligger innsprengt 1200 meter inne i fjellet. Årlig produksjon er på ca. 391 GWh. Installert effekt er 98 MW.
Rhexius
Rhexius er en slekt av små, rødlige eller brunlige biller, der mange av artene er knyttet til maur.
Utseende
Små (gjerne ca. 1,5 millimeter), rødbrunlige, fint hårete biller. Hodet er tydelig bredere enn langt og kan foldes tett mot thorax. Fasettøynene er vanligvis små og noe utstående. Antennene er ganske lange og nokså tynne. Antenner og palper har ingen spesielle kjennetegn hos denne gruppen. Brystskjoldet (pronotum) er betydelig lengre enn bredt, kan være nærmest halvsirkelformet. Dekkvingene er korte, mer eller mindre jevnbrede, og fint hårete, uten påfallende furer eller groper. Beina er slanke og forholdsvis korte.
Levevis
Disse billene er knyttet til maur.
Utbredelse
Gruppen er utbredt i den Nye verden, fra det sørlige Canada i nord til det sørlige Brasil i sør.
Roi Et
Roi Et (Thai:ร้อยเอ็ด) er en by i det Nordøstre Thailand og er i tillegg provinshovedstaden i provinsen Roi Et. Befolkningen anslås til ca. 39 300 (2005).
Samferdsel
Roi Et ligger ca. 520 km nordøst for Bangkok. Dit er det mulig å komme seg meg bil eller buss, da busstransporten er god og foregår med moderne busser. Byen har også en flyplass, Roi Et lufthavn, som har flyvninger til Bangkok.
Forsmark kjernekraftverk
Forsmark kärnkraftverk ligger i Forsmark i Östhammars kommune, nord for Stockholm i Sverige. Det er det nest største kjernekraftverket i Sverige målt etter produksjon, og er lagringssted for sluttavfall fra de tre svenske atomkraftanleggene. Det eies og drives av Vattenfall AB.
Verket startet produksjon i 1980, og har tre reaktorer som står for om lag 14,5 % av Sveriges elektrisitetsforsyning. Det er installert en total effekt på 3 158 MW (netto 3 087 MW). I 2006 leverte verket 22,3 TWh elektrisk kraft. Samme år ble en av reaktorene stengt en stund på grunn av uhell som inntraff 25. juni.
Chonburi
Chonburi (ชลบุรี) er provinshovedstaden i provinsen Chonburi i det østlige Thailand. Befolkningen anslås (2005) til 219 200.
Hitlisten
Hitlisten, tidligere kalt Tracklisten, er Danmarks offisielle hitlister for musikksingler og musikkalbum. De første listene ble offentliggjort i 1965 og ble produsert av IFPI Danmark. I dag publiseres fem ukentlige hitlister hver onsdag ved midnatt. Listene utarbeides av analyseselskapet M&I Service på vegne av IFPI Danmark. Selskapet monitorerer markedet for fysisk salg og nettstrømming av musikk i Danmark. Det utarbeides en egen topp 40-liste over album, en topp 40-liste over singler, en topp 10-liste over samlealbum, en topp 20 radioliste og en topp 40-liste over vinylalbum.
De første listene (1965–1992)
Mens Norge hadde én hitliste, VG-lista etablert i 1958, hadde flere danske aviser hver sine hitlister i 1950- og 1960-årene. I slutten av mai 1965 ble de forskjellige hitlistene samlet til én, felles dansk hitliste, produsert av IFPI Danmark. Fra starten var det månedlige hitlister over henholdsvis solgte singler, LP-er og EP-er. Høsten 1967 opphørte EP-hitlisten, på grunn av formatets minimale betydning.
Parallelt med dette laget også Danmarks Radio (DR) to hitlister, produsert på ulike metoder. Programmet Ti, vi ka' li' (norsk: ti vi kan like) var basert på lytternes stemmer ut fra 15 sanger som radiovertene hadde plukket ut. Av disse 15 ble 10 stemt videre av en gruppe tenåringer. Jørgen de Mylius' topp 20-liste var derimot basert på stikkprøver av platesalget i et utvalg plateforretninger i Danmark. Da Danmarks Radio laget Mylius' topp 20-liste i februar 1969, begynte IFPI å utgi ukentlige singellister, mens LP-listen forble månedlig.
Høsten 1972 inngikk IFPI og DR et samarbeid, noe som resulterte i programmet Hit-Paraden, som var basert på IFPIs singelliste. Samarbeidet ble utvidet våren 1973, da singel- og LP-hitlistene ble slått sammen i én topp 30-liste. Den ble senere redusert til en topp 20-liste i 1974.
I mars 1977 la Danmarks Radio ned sine hitlisteprogrammer, og avisen BT overtok fra 7. januar 1977 den ukentlige presentasjonen av hitlisten. Topp 30-listen var basert på plateselskapene egne salgstall, som igjen var kontrollert av en revisor.
Fra januar 1979 ble listen delt i to, slik at det ble en topp 30-liste for solgte LP-er og en topp 10-liste for solgte singler. Til forskjell fra tidligere var LP Top 30 nå hovedlisten, siden salg av album hadde vær langt høyere enn singelsalget siden midten av 1970-årene. Styrkeforholdet mellom album og singler fortsatte utover i 1980- og 1990-årene, siden også CD primært var en plattform for album.
Topp 40 (1993–)
I 1993 lanserte IFPI og analyseinstituttet AIM Nielsen en hitliste over de 40 mest solgte albumene i formatene CD, vinyl og kassett i Danmark. Listene omfattet imidlertid ikke samlealbum som for eksempel Absolute Music. Hitlisten ble utarbeidet på salget fra butikkene til kunderne, og dekket cirka 40 prosent av det samlede musikksalget. Ved hitlistens lansering måtte en utgivelse bli solgt for minst 110 danske kroner for å kunne komme på hitlisten. Listen ble offentliggjort i avisen Ekstra Bladet, på DR P3 og i musikkmagasinet Mix.
Album-hitlisten ble i slutten av 1998 for første gang lansert på internett på hjemmesiden musik.org.
I september 2005 ble nedlastning og fysisk salg integrert i album- og singellisten: Album Top 40 og Single Top 20. I slutten av mars 2006 ble det også laget en egen singel-hitliste utelukkende basert på nedlastning, kalt Download Top 20. Single Top 20 ble 1. november 2007 avløst av Tracklisten (senere Track Top-40), og listen ble utvidet fra de 20 til de 40 mest populære sangene, basert på single-CD-er, vinyler og digitale nedlastninger.
Bertrand Gundersen
Bertrand Gundersen (født 29. mai 1854 i Drammen, død 15. februar 1915 ) var en norsk rektor og politiker (V), som var ordfører i Bodø i perioden 1895 og 1897, og Stortingsrepresentant for Bodø og Narvik i 1907-1909.
Ved stortingsvalget 1906 fikk han 590 stemmer, mot Jørg Berges 497 stemmer og Arnt Angells 150 stemmer.
Gundersen var formann i skolestyret i Bodø 1894-97, og ordfører i Bodø i perioden 1895 og 1897. Han ga ut flere lærebøker og var et par år redaktør for avisa Nordland. I 1911 ble han leder for departementskomiteens utvalg for folkegymnas.
Thomas Häßler
På klubbnivå var Häßler innom en rekke klubber. Han startet sin proffkarriere i 1.FC Köln, og var senere innom de italienske klubbene Juventus og AS Roma, før han returnerte til tysk fotball og spilte for Karlsruhe, Borussia Dortmund og TSV 1860 München.
Ågotnes
Ågotnes er et tettsted i Øygarden kommune i Vestland fylke. Tettstedet har innbyggere per 1. januar, og ligger nord på øya Sotra.
Thomas Häßler
Häßler var med på å vinne VM i 1990 og EM i 1996, og var tapende finalist i EM 1992. På klubbnivå vant han aldri noen troféer av betydning. Hässler ble kåret til årets spiller i Tyskland i 1989 og 1992. I 1992 kom han også på fjerdeplass i kåringen av årets spiller i Europa.
La Serena-demningen
La Serena-demningen er en demning med vannkraftverk i provinsen Badajoz, i Spania. Sammen med Zújar-demningen skaper den ett sammenhengende reservoar, kalt Zújar-reservoaret nederst (1.449 hektar) og La Serena-reservoaret øverst (13.949 hektar). Zújar-demningen avgrenser reservoaret som den endelige barriere (i vesdt), mens Serena-demningen ligger som en barriere litt lengre oppe i reservoaret og skaper en høydeforskjell mellom øvre og nedre del av den kunstige innsjøen.
Ågotnes
Ågotnes fungerer som lokalsenter for nordre del av Sotra, og her finnes blant annet barne- og ungdomsskole, idrettsanlegg, brannstasjon, legesenter og helsestasjon. Forsyningsbasen CCB (Coast Center Base) ligger her, og mange industribedrifter har etablert seg i tilknytning til denne basen.
La Serena-demningen
Anleggene ligger i Zújar, ei sideelv til elva Guadiana, beliggende vest i landet. Anlegget ligger 73 km rett øst for Mérida. Den lokale provinsveien EX-103 går over både Zújardammen, og La Serena-demningen lengre øst. Helt i sørøst når vannspeilet såvidt inn i provinsen Andalucía.
Reservoaret er på 139,49 km² (13.949 hektar), mens vannmassene som demmer opp har et volum på inntil 3.219 millioner m³. Vannmassene ble mye variert på 1990-tallet før oppfyllingen til dagens nivå.
La Serena-damanlegget er 91 meter høyt og 580 meter langt, og er en gravitasjonsdam. Zújar-demningen er 61 meter høy og 350 meter lang.
Demningen skaper det nest største vannmagasinet på hele Den iberiske halvøy, bare Alqueva-demningen litt lengre vest (i Portugal) skaper et større reservoar.
Ondřej Polívka
Ondřej Polívka (født 17. mai 1988) er en tsjekkisk moderne femkjemper. Han representerte landet sitt under Sommer-OL 2012 i London, der han ble nummer 15.
Francquiprisen
Francquiprisen er en belgisk vitenskapelig utmerkelse som utdeles hvert år siden 1933 av Francquistiftelsen som belønning til en ung (under 50) belgisk forsker. Prisen er oppkalt etter Emile Francqui.
Pengeprisen tildeles i løpet av en treårsperiode omvekslende eksakte vitenskaper, samfunnsvitenskaper, og biologiske eller medisinske vitenskaper. Prisen har som hensikt å anspore mottakeren i vedkommendes fortsatte virke snarere enn å krone dennes karriere.
Mottakeren anmodes også om å organisere et internasjonalt kollokvium innen sin vitenskapsgren samme år som prisen utdeles, noe som vanligvis munner ut i en internasjonal publikasjon, noe som bidrar til å høyne den belgiske universitetsforskningens globale anseelse.
Six Feet Under (band)
Six Feet Under er et amerikansk death metal-band fra Tampa, Florida. Bandet ble egentlig startet som et sideprosjekt til Cannibal Corpse. Bandet ble startet opp av vokalisten Chris Barnes og den tidligere gitaristen Allen West. De fikk med seg bassist Terry Butler og trommeslager Greg Gall. Sistnevnte er Butlers svoger.
Six Feet Under har gitt ut elleve album, og er det fjerde bestselgende death metal-bandet i USA, med sitt albumsalg i et opplag på 370 000 eksemplarer.
Musikalsk stil
I det Barnes dannet bandet gjorde han det med den hensikten at han ikke skulle gjøre som andre death metal-band. Han skrev heller sanger som var langsommere enn de fleste andre band i samme sjanger, og tekstene var heller ikke like brutale og sjokkerende. Noen år senere gikk tekstene mer over til vold, blod, gørr og død, samt at den inneholder kritikk mot politiske systemer, blant annet ved å etterlyse lovlig bruk av marihuana.
I vokalsk stil er Chris Barnes en av pionerene i death growl, og bruker hovedsakelig bare denne sangarten.
Phra Phutthabat
Phra Phutthabat er en by i provinsen Saraburi i det sentrale Thailand. Befolkningen anslås (2005) til 57 000.
Stenocheila
Stenocheila er en slekt av biller i underfamilien Platyninae i familien løpebiller.
Utseende
Middelsstore, slanke, brunlige eller grønnlige løpebiller. Hodet er nokså stort, omtrent sekskantet, fasettøynene litt utstående. Pronotum er sylindrisk, mye lengre enn bredt og betydelig smalere enn hodet. Dekkvingene er noksp jevnbrede med fine punkstriper, med en tann i spissen. Beina er lange og tynne.
Utbredelse
Artene lever i den neotropiske økosonen.
Systematisk inndeling
thumb|250px| Stenocheila bicolor
Mu’jam al-buldan
Mu'jam al-buldan («Leksikon over land») er en bok av Yaqut al-Hamawi, en muslimsk lærd som er kjent for sine omfattende bøker.
Al-Hamawi startet å skrive boken i 1224, og den ble ferdig i 1228, et år før han døde.
Anini-y
Anini-y (Bayan ng Anini-y) er en kommune på Filippinene. Kommunen ligger på øya Panay og tilhører provinsen Antique. Folkemengden var på 21,201 innbyggere i 2015.
Barangayer
Anini-y er inndelt i 23 barangayer.
Mu’jam al-buldan
De fem første kapitlene i boka oppsummerer ideene om at jorda er rund.
Sveriges kommuner
Sveriges kommuner er de 290 enhetene Sverige er delt inn i, som er styrt av en folkevalgt forsamling (kommunfullmäktige), og som har oppgaver som utdanning, primærhelsetjenesten og tekniske tjenester. Forsamlingen delegerer myndighet i den daglige drift av kommunen til et slags formannskap (kommunstyrelsen), som leder virksomhetene i kommunen. Organisatorisk og oppgavemessig er kommunene relativt like de norske kommunene.
Alle kommunene er også inndelt et lavere nivås bydels- eller sogneforsamlinger, i alt 2 512 stykker. Disse organiserer og gjennomfører valgavvikling på stemmekretsnivå, og har noen funksjoner ved folketellinger. Større kommuner har det som i Norge kalles bydelsforvaltninger med bydelsutvalg (kommundelsnämnder), ofte kalt områdesnämnd eller stadsdelsnämnd.
Hver kommune ligger geografisk i ett av landets 21 len. Kommunene i Sverige er relativt store i internasjonal sammenheng, og alle kommunene utfører de samme oppgavene, som såkalte generalistkommuner.
Reformer og regulering
I 1843 skjedde det en sognereform i Sverige, hvor sognene fikk ansvar for de verdslige offentlige virksomhetene, mens kirkerådene beholdt ansvaret for de kirkelige. Kommunalreformen i 1862 la grunnen for en videreutvikling på vei mot dagens svenske kommuneinndeling. Disse kom til å utgjøre sogn, med unntak av noen tidlige by- og kjøpstadskommuner.
Antallet kommuner ble redusert fra om lag 2 500 til om lag 1 000 i 1952, og de neste tjue årene ble antallet kuttet til 278 i 1974. Nå ble også skillet mellom herreds- og bykommuner avskaffet, og kommunene ble innbyrdes likestilte.
Kommunene er regulert gjennom kommuneloven (svensk kommunallagen) av 1992. Finansieringen skjer gjennom avgifter (gebyrer) og statlige tilskudd, men også kommunale skatter (kommunalt skattøre) i betydelig større grad enn i Norge. Beslutninger og saksbehandling kan overklages enten rettslig eller forvaltningsmessig via høyere appellmyndigheter. Det skjedde en økning i antallet kommuner gjennom noen kommunedelinger mellom 1980 og 1993.
CarbonCopyPro
CarbonCopyPro (CCP) er et selskap opprettet i USA i 2004 av Jay Kubassek og Aaron Parkinson. Selskapet ble opprettet da grunnleggerne var aktive i Liberty League International, men konseptet ble ikke lansert for markedet før i 2007.
Selskapet driver med markedsføring via internett og sosiale medier, og har representanter i mange land, også i Norge. Selskapet henvender seg til personer som ønsker å tjene penger ved å jobbe hjemmefra, men fastholder selv at de ikke driver med Multi-level marketing. CCP har solgt sitt eget markedsføringsverktøy Business-in-a-box, men har i all hovedsak vært en rekrutteringskanal for selskapet Wealth Masters International.
CCP har blitt lovprist av blant andre Wayne Allyn Root som planlegger å stille som presidentkandidat for Libertarian Party i det amerikanske presidentvalget i 2012. Selskapet har også vært sponsor for det amerikanske laget i verdensmesterskapet i elefantpolo.
Parallelt med storstilt annonsering for konseptet på internett har kritisk søkelys blitt rettet mot virksomheten. Vervede personer har uttalt at systemet går ut på å kjøpe kurs og opplæringsmateriell som skal gjøre en til en bedre selger. Dernest skal man tjene penger på å selge disse kursene videre til andre personer som man verver til nettverket.
Forbrukerombud Bjørn Erik Thon uttaler at "Annonsene lover gull og grønne skoger, men det er ikke annet enn gråstein å hente", og advarte mot denne typen selskaper.
Ny satsing
I løpet av 2010 opplevde CarbonCopyPro en kraftig tilbakegang i markedet. I desember ble også samarbeidet til Wealth Masters International brutt, til fordel for et nytt konsept kalt Automatic Millionaire Academy. Selskapet lanserte da sin egen produktserie i samarbeid med forfatteren David Bach. Ved denne splittelsen mistet selskapet nesten alle sine medlemmer i Norge.
Joseph McCarthy
Joseph Raymond McCarthy (født 14. november 1908 i Grand Chute i Wisconsin i USA, død 2. mai 1957 i Bethesda i Maryland i USA) var en amerikansk politiker fra det republikanske parti.
McCarthy var senator for Wisconsin i perioden 1947 til 1957. I løpet av denne perioden ble McCarthy kjent for sine aggressive kampanjer imot kommunister og antatte kommunistsympatisører. Spesielt pressefolk, politikere og folk i film- og underholdningsbransjen og i det militære var utsatt. Kampanjen gav opphav til betegnelsen mccarthyisme. Flere amerikanske kommunistsympatisører mistet jobben, og noen valgte å rømme landet, blant andre Charlie Chaplin.
Bakgrunnen for McCarthys virksomhet var avsløringer av en del personer med kommunistsympatier som hadde spionert til fordel for Sovjetunionen. Alger Hiss, en høytstående føderal tjenestemann, ble i 1948 anklaget for å være sovjetisk spion, men ble bare dømt for mened. (Om Hiss var skyldig i spionasje, er fortsatt uklart.) I 1950 vedgikk den britiske fysikeren Klaus Fuchs at han hadde spionert for Sovjetunionen. Samme år ble Julius Rosenberg arrestert, og året etter ble Donald MacLean og Guy Burgess avslørt som sovjetiske spioner i Storbritannia. Andre personer som ble mistenkt eller dømt for spionasje var Victor Perlo, Judith Coplon, Morton Sobell, William Perl, Alfred Sarant, Joel Barr og Harry Gold.
Det var altså et faktum at det fantes et mindre antall personer i høye stillinger med kommunistiske sympatier som var villig til å utlevere informasjon til Sovjetunionen. McCarthy førte imidlertid jakt på personer også i lavere stillinger, med svært begrenset – eller endatil ingen – kontakt med kommunismen.
McCarthy var allerede blitt en nasjonal berømthet da han i en tale i 1950 påstod at han hadde en liste som inneholdt navn på kommunister i utenriksdepartementet. Han kunne imidlertid ikke framlegge bevis for noe av dette. Etter at hans metoder var blitt offentlig kjent gjennom en tv-sendt senatshøring i 1954, vedtok senatet med stort flertall en fordømmelse av McCarthy.
Arrocampo-demningen
Arrocampo-demningen, også kjent som Arrocampo Almaraz, er en demning med vannkraftverk i provinsen Cáceres, vest i landet. Demningen ligger like over elva Tajo der denne får følge av elva Arrocampo-elva fra nord, like ovenfor der Monfragüe nasjonalpark starter. Stedet ligger 60 km øst-nordøst for Cáceres. Tettstedet og kommunesenteret Almaraz ligger ved reservoaret.
Joseph McCarthy
Bakgrunn og utdannelse
I 1942, like etter at USA hadde gått med i andre verdenskrig, vervet McCarthy seg som løytnant i marinekorpset. Han deltok i stillehavskrigen, og fikk tilnavnet «Tailgunner Joe».
Saraburi
Saraburi er provinshovedstaden i provinsen Saraburi i det sentrale Thailand. Befolkningen anslås (2005) til 83 000. Byen har en meget betydelig industri, med stor produksjon av sement og andre produkter fra steinindustri. Riksvei 1 til østre Thailand går fra Bangkok via Saraburi. Vest for byen ligger det store tempelanlegget Wat Phra Buddhabat.
Arrocampo-demningen
Reservoaret er på 7,76 km² (776 hektar), mens vannmassene som demmer opp har et volum på inntil 35,5 millioner m³. Selve damanlegget er 36 meter høyt og 217,5 meter lang, og er en gravitasjonsdam.
Joseph McCarthy
Bakgrunn og utdannelse
I 1944, mens han enda var i aktiv militærtjeneste, satte han i gang en kampanje for å bli nominert som republikansk senator for Wisconsin. Han rakk ikke opp.
I april 1945 gikk han tilbake i de siviles rekker og ble gjenvalgt til dommerembetet. Samtidig startet han en betydelig mer velorganisert kampanje fram mot senatsvalget i 1946 da han utfordret republikaneren Robert M. La Follette i primærvalget. McCarthy fikk støtte fra den lokale partiorganisasjonen, og han vant nominasjonen med knapp margin. I selve valget slo han demokratenes kandidat, Howard J. McMurray.
Arrocampo-demningen
Vannmagasinet tjener som kjølevann-reservoar for Almaraz kjernekraftverk, som ligger ned bredden.
Rundt reservoaret er det et svært rikt plante- og fugleliv, og det er vernet som fuglefredningsområde med stor ornitologisk aktivitet.
Keith Chatto
Keith Chatto (født 1924, død 1992) var en australsk tegneserietegner. Chatto studerte kunst i Sydney før han ble med i Royal Australian Air Force (RAAF) under andre verdenskrig. I 1947 var Chatto ansatt i The Australian Sunbather, et nudistmagasin. Her hadde han forskjellige oppgaver relatert til bilder og illustrasjoner, og tegna også to tegneserier, en kalt «John and Mary Moore» og en kalt «Pages from a Nudist Diary». I 1949–1950 fikk Chatto i oppdrag av Atlas Publications å lage en western-serie. Serien ble kalt «The Lone Wolf», og var den første hele tegneserien Chatto tegna selv. På midten av 1950-tallet gikk Chatto over til tegning av plateomslag og forsider til kiosklitteratur. Han tegna så seriene «The Twilight Ranger» og «El Lobo, the Man from Nowhere» for Cleveland Publishing, før han på 60-tallet gikk over til fotografi og film.
Blant de siste tegnerarbeidene Chatto gjorde var tre Fantomet-historier for FREW i Australia, alle skrevet av Fantomet-redaktøren, Jim Shepherd. Chatto var dermed første australier som tegna en Fantomet-historie. Chatto tegna også forsider til disse historiene. Chatto døde 68 år gammel i 1992.
Arkeologi
Arkeologi (fra gresk αρχαίος = gammel og λόγος = ord/tale/lære, altså læren om det gamle) er studiet av menneskelig aktivitet, primært gjennom erverv, dokumentasjon og analyse av menneskers materielle kultur slik som artefakter, biofakter og menneskelige levninger. Studier av miljø og landskap er også viktig for å forstå fortiden. Arkeologiens hovedmålsetning er å dokumentere og forklare menneskenes opprinnelse og utvikling, å forstå kulturers historie, å forklare kulturell evolusjon og å studere menneskers adferd i historiske og forhistoriske samfunn.
Litlesotra
Litlesotra (også brukt: Lillesotra) er en øy i Øygarden kommune, vest for Bergen. Øyen ligger mellom fastlandet (Bergenshalvøya) i øst og Bildøy og Sotra i vest. Arealet er 16,7 km². Største tettsted er kommunesenteret Straume.
Arkeologi
Metode
Et arkeologisk prosjekt starter normalt med innsamling av informasjon om nærområdet; om det er funnet gjenstander i nærheten eller om det er utført undersøkelser tidligere. Man undersøker også gjerne den lokale topografien for å vurdere sannsynlighetene for å påtreffe arkeologiske funn. Deretter går man i gang med forundersøkelser i felt, hvor man kartlegger og gransker strukturer i tillegg til å samle inn artefakter. Hovedtanken bak denne tilnærmingen er å danne seg et bilde av utstrekning og bevaringsforhold, slik at man lettere kan anslå budsjett og tidsrammer. Hvordan disse undersøkelsene gjøres i praksis avhenger av hva slags funnsted man skal undersøke, hva slags budsjett man har og andre faktorer. De fleste prosjekter gjennomføres i forbindelse med utbyggingsprosjekter, og kan da helt eller delvis være betalt av utbygger.
Litlesotra
Etter at Sotrabrua åpnet i 1971, har innbyggertallet økt raskt, og det bor nå ca. 10 000 mennesker på Litlesotra.
Arkeologi
Metode
Det første skrittet er ofte en overflateundersøkelse, enten for å finne ut om det er behov for utgravning, eller for å identifisere de stedene hvor man ønsker å grave. Dette gjøres blant annet gjennom å gjennomføre en såkalt åkervandring over området og registrere funn på overflaten, granskning av luftfoto hvor strukturer kan være synlige. I denne fasen forholder man seg i stor grad passiv til funnstedet, idet man bare observerer og ikke gjør inngrep. Et vanlig unntak er jordprøver, som kan avgjøre om det ligger kulturlag under overflaten, og eventuelt hvor dypt disse ligger. På steder hvor det kan finnes skriftlige kilder eller lokale historier som kan bidra til å avklare situasjonen blir også disse tatt med i betraktningen.
Under og etter utgravningen pågår registrering og en første vurdering av funnene, samt feltkonservering (stabilisering) av sårbare artefakter. Deretter følger et langvarig studium av artefakter og innsamlede data. Det er ikke uvanlig at det går flere år fra utgravningen er ferdig til det foreligger en publikasjon. En viktig side ved denne fasen er arbeidet er sammenligning med data fra andre funnsteder. Det kan samtidig pågå et arbeid med konservering av artefakter, og eventuelt forberedelse til utstilling av viktigere funn; disse oppgavene utføres normalt av andre faggrupper.
Feltarkeologi i Norge
De fleste arkeologiske prosjekt i Norge er forvaltningsprosjekt som gjennomføres som et resultat av utbygging. Dette er prosjekter hvor tiltakshaver eller i enkelte tilfeller staten står for finansieringen av prosjektet. Det finnes imidlertid også enkelte forskningsprosjekter som finansieres av museumsmyndighetene.
Under forundersøkelsene, som utføres av fylkeskommunenes eller byantikvarenes arkeologer, blir området der det skal bygges undersøkt ved saumfaring av området for synlige kulturminner. I dyrket mark tar man også i bruk maskinell sjakting, mens man i utmark også bruker prøvestikk. I tillegg blir tidligere funn og undersøkelser tatt i betraktning. Blir det funnet fredete kulturminner under forundersøkelsene blir saken sendt over til Riksantikvaren, som i samarbeid med de nasjonale museene bestemmer om området skal graves ut.
Utgravninger i dyrket mark foregår som regel ved maskinell flateavdekking, der matjorden fjernes systematisk over store områder. Slik kan man se nedgravninger og forandringer i farge og konsistens i den naturlige undergrunnen. Poenget med å åpne store områder er at man kan se sammenhengen mellom forskjellige arkeologiske strukturer og lag, og på denne måten bestemme hvor forskjellige aktiviteter har funnet sted. Etter at strukturene har blitt avdekket med gravemaskin, blir de renset frem med krafser og graveskjeer. Deretter dokumenteres strukturene i plan ved fotografi og tegning. Strukturene måles så inn på et digitalt kart ved hjelp av en totalstasjon eller GPS for videre behandling i et GIS. For å finne ut av hvordan strukturene er konstruert blir de deretter snittet, det vil si at den ene halvdelen blir gravd ut og profilen dokumentert ved tegning og foto. Tilslutt tas det prøver av profilen til for eksempel datering eller funksjonsbestemmelse.
Ved utgravning av steinalderlokaliteter blir området delt inn i kvadrater, oftest 25 x 25 cm eller 50 x 50 cm, som graves ut i 5 – 10 cm lag og hvor jorden såldes for artefakter. Funn fra hvert lag og kvadrat oppbevares separat, og kan senere studeres blant annet ved sammenliming, såkalt refitting.
Utgravninger av enkeltliggende strukturer eller anlegg som for eksempel gravhauger eller kullgroper, foregår som regel ved snitting der den ene halvdelen graves vekk for å dokumentere profilen.
Historie
Utgravning av fornminner og innsamling av artefakter fra tidligere tider har foregått i flere tusen år, men før moderne tid var formålet først og fremst å finne gjenstander av monetær eller estetisk verdi, og etter hvert til en viss grad også å knytte tråder tilbake til tidligere forfedrene.
Først på 1800-tallet begynte man med et systematisk studium av fortiden gjennom dens levninger. Et av de tidligste organiserte tiltak innen arkeologi var Instituto di Corrispondenza Archeologica, som ble grunnlagt av Eduard Gerhard og andre i Roma i 1829, og som senere ble til Deutsches Archäologisches Institut. Man begynte også å utvikle arkeologisk metode, der blant annet Augustus Pitt Rivers og William Flinders Petrie var sentrale. Heinrich Schliemann (1822–1890) regnes ofte som den moderne arkeologiens far. Han gjorde viktige bidrag innen utgravningsmetoder gjennom å vise at man gjennom en kontrollert utgravning kunne dokumentere et steds historie gjennom lang tid.
Prosessen fortsatte på 1900-tallet hvor man i den tidligste delen av århundret kan trekke frem blant annet Mortimer Wheeler som gjennom sin strengt disiplinerte tilnærming til utgravninger sterkt forbedret kvaliteten på dataene som ble samlet inn.
Studier og museer
I Norge undervises det i arkeologi ved:
Arkeologiske museer i Norge:
Rufus Sewell
Rufus Sewell (født 29. oktober 1967 i London) er en engelsk skuespiller.
Sewell er kjent fra filmer som The Woodlanders, Dangerous Beauty, Dark City, A Knight's Tale, The Illusionist og dramafilmen Tristan & Isolde.
Han hadde hovedrolle i tv-serien fra 2015, om den britiske dronning Victoria; Rufus Sewell spilte den britiske statsministeren, Lord Melbourne, dronningens nære venn og sjarmerende rådgiver i Victorias tidligste år som britisk monark. På TV, har Sewell tidligere spilt i mini-serien The Pillars of the Earth fra 2010. I 2003 dukket han opp i hovedrollen i Charles II: The Power og The Passion. Han spilte i dramaserien Eleventh Hour på CBS som ble kansellert i april 2009. Sewell nylig dukket opp i miniserien John Adams på HBO, der han spilte rollen som Alexander Hamilton. Sewell hadde en liten rolle i filmen The Tourist, der Angelina Jolie og Johnny Depp hadde hovedrollene.
Sewell har vært gift to ganger. Hans første kone var den australske journalisten Yasmin Abdallah;. De giftet seg i 1999 og skilte et par måneder senere. Sewell og hans andre kone, Amy Gardner, som han giftet seg med i 2004, har en sønn, William Douglas Sewell, født 18. mars 2002, sammen. De har siden skilt seg.
The Dark Knight
The Dark Knight er en amerikansk-britisk film fra 2008 basert på tegneseriefiguren Batman fra DC Comics.
Filmen er oppfølgeren til Batman Begins, som førte Batman tilbake i rampelyset etter åtte år i dvale. Christopher Nolan, regissøren av Batman Begins, regisserte også oppfølgeren og skrev manuset i fellesskap med sin bror, Jonathan. Christian Bale gjentar sin rolle som Bruce Wayne/Batman.
Tidlige rykter
I et intervju i Premiere magazine i juni 2005 uttalte manusforfatter David S. Goyer «I neste film får Batman hjelp av [James] Gordon (Gary Oldman) og [Harvey] Dent til å overvinne Jokeren (Heath Ledger)… men uten å drepe ham. I den tredje filmen skulle Jokeren for retten, hvor han vansirer Dent.»
Figurer som tidlig ble bekreftet kommer tilbake etter forrige film
Christian Bale, Michael Caine, og Gary Oldman gjentok alle sine roller som henholdsvis Batman, Alfred Pennyworth og James Gordon.
Bekreftede nye figurer
Heath Ledger, som ble valgt i rollen som Jokeren juli 2006, ble posthumt tildelt Oscar for beste mannlige birolle.
Omsetning
Per i dag har filmen oppnådd en omsetning på NOK 1,6 milliarder i USA og Canada og NOK 652 millioner i 37 andre land som utgjør en global omsetning på NOK 2,289 milliarder.
Óscar Soto
Óscar Soto (født 9. juni 1983) er en meksikansk moderne femkjemper. Han representerte landet sitt under Sommer-OL 2012 i London, der han ble nummer 14.
Straume (Øygarden)
Straume er kommunesenteret i Øygarden kommune i Vestland. Stedet ligger på øya Litlesotra og et av Vestlandets største handlesentre, Sartor Storsenter, ligger midt i sentrum av Straume. Straume hadde 9 409 innbyggere i 2006. I 2011 ble planene for Sotra Kystby på Straume vedtatt av daværende Fjell kommune.
Lesley Sharp
Lesley Sharp (født i 1964 i Liverpool, England) er en engelsk skuespiller på film, TV og teater.
Hennes adoptivmor døde av kreft da Sharp var femten år. Sharp flyttet til London da hun var atten år. Sharp studerte ved Guildhall School of Music and drama. Sharp debuterte på TV i 1986. Selv om Sharp har dukket opp i en rekke filmer gjennom hele karrieren er hun kanskje mest kjent fra sine roller på TV, blant annet som etterforsker Janet Scott i serien Scott & Bailey.
Sharp har vært gift med skuespilleren Nicholas Gleaves fra Bolton siden 1994. De har to sønner og er bosatt i London.
Blazer
En blazer, eller bleser, er en herrejakke med opphav i en uniformsjakke i den britiske Royal Navy. En blazer er som oftest marineblå, men de finnes også i andre farver. Tradisjonelt sett er blazeren dobbelspent (har to rekker med knapper), men de senere årene har det også blitt populært med enkeltspente blazere. Andre distinkte trekk ved en blazer er sidelommer med klaff og eventuelt et broderi på brystlommen, der man ofte har en klubblogo o.l.
Bruksområder
En blazer er en allsidig jakke, som kan brukes i mange forskjellige anledninger. Den er ikke like formell som dressjakken, men kan med det riktige tilbehøret passe også i mer formelle begivenheter som konfirmasjoner. Kombineres blazeren med en hvit t-skjorte og jeans passer den til anledninger som et uformelt utendørsselskap, samtidig som den kan kombineres med en stripete skjorte og et slips for en mer distingvert «look». Dobbeltspente blazere med messingknapper oppfattes etterhvert som gammelmodige og brukes mest av eldre herrer, mens en enkeltspent type uten messingknapper er mer moderne.
Opprinnelse
Historien sier at da dronning Victoria skulle inspisere fregatten HMS «Blazer» i 1837 fikk kapteinen sydd nye jakker til mannskapet slik at de skulle bli mer presentable i forbindelse med det fasjonable besøket. Han fikk sydd dobbeltspente jakker inspirert av en type losjakke, og piffet dem opp med uniformsknapper i messing. Resultatet ble såpass bra at dronningen ble så imponert at hun gjorde den nye jakketypen til offisiell uniform i marinen.
Nonthaburi
Nonthaburi er provinshovedstaden i provinsen Nonthaburi i det sentrale Thailand. Befolkningen anslås (2005) til 375 900.
Organisasjonen mot politisk overvåking
Organisasjonen mot politisk overvåking er en organisasjon som ble opprettet i kjølvannet av Lund-rapporten og andre avsløringer om politisk overvåking i Norge. Organisasjonen ble stiftet i 2001 av personer som selv hadde vært utsatt for politisk overvåking, og den har som formål å forhindre politisk overvåking i fremtiden og å sikre rettighetene til dem som er blitt overvåket. Leder siden 2008 er advokat Geir Hovland. Tidligere ledere er Kjell Bygstad, Åge Fjeld, Erling Folkvord og Kjell Horn.
Phra Pradaeng
Phra Pradaeng er en by i provinsen Samut Prakan i det sentrale Thailand. Befolkningen anslås (2005) til 171 300.
Surin
Surin er provinshovedstaden i provinsen Surin i det nordøstlige Thailand (kalt Isan-området). Befolkningen anslås til 46.700 (2005). Surin blir også kalt elefanthovedstaden i Thailand. Hvert år arrangeres det en elefantfestival i november med ca. 500 elefanter.
Surin er en av de nordøstlige provinsene (changwat) i Thailand. Nabolandene er (fra vest med urviseren) Buriram, Maha Sarakham, Roi Et og Sisaket. I sør grenser den mot Oddar Meancheay i Kambodsja. Surin dekker et totalt areal på 8 124 km2 fra Mun-elven i nord til Dangrek-fjellene i sør. Hovedstaden Surin-byen i den vestlige sentrale regionen er 434 km fra Bangkok. [1] Området med dagens Surin har lang historie med menneskelig bosetting som går tilbake til forhistoriske tider. Historisk sett har regionen blitt styrt av forskjellige mektige kongeriker, inkludert det angkorske kumer-imperiet, Lao-rike Lan Xang og det thailandske kongeriket Ayutthaya. Reflekterer denne historien som en del av det større geokulturelle området i Thailand kjent som Isan, er Surin etnisk mangfoldig. Det primære språket er Iso-dialekten til Lao. Høyttalere i sentral-thai står for en liten minoritet, mens nesten 50% av befolkningen er etnisk Khmer. Resten er talere av forskjellige Lao-språk og små tribalgrupper som Kuy og Nyah Kur. De nordøstlige provinsene har tradisjonelt blitt isolert, både fysisk og kulturelt, fra resten av Thailand og Surin er ikke noe unntak. Det store flertallet av provinsen er landlig og relativt dårlig. Det er liten industriell utvikling med ris som primærindustri. Ris bønder supplerer sin inntekt ved å kutte sukkerrør, som byggearbeidere, eller arbeider i den lokale silke veving handel. Elefantfangst og trening er også en viktig industri i Surin. Omtrent 25 prosent av alle elefantene i kongedømmet er oppvokst i Surin, hovedsakelig av det etniske Kuy-folket. Turisme er også viktig for Surin-økonomien. Elefanter og natur er i økende grad sett på som potensielt lukrative av provinsregeringen som har forsøkt å gjøre Surin til et populært reisemål for internasjonal økoturisme. Hovedsakelig har Surin et rykte for sine fine silke- og sølvpynteglasseringer produsert i turistfokuserte landsbyer som Khwao Sinaring Handicraft Village. Lokale handelsfolk utfører også grensehandel med kambodjere gjennom en grenseovergang på Chong Chom, 70 km sør for Surin-byen.
Bibliografi
En bibliografi (fra gresk: βιβλιογραφία (bibliographia), bokbeskrivelse) er en fortegnelse over bøker – eller andre typer tekster eller informasjonsbærere – utvalgt og organisert etter bestemte kriterier.
Uttrykket kan også brukes om den bibliografisk notasjon, det vil si utvalget av opplysninger for den enkelte bibliografiske post, og organiseringen av dem. Dette kalles også katalogisering. Faget bibliografi, som er en del av bibliotekarutdannelsen, er vitenskapen om arbeidet med utvalg, beskrivelse og organisering av bibliografier.
Vanlige typer bibliografier er nasjonalbibliografier, personbibliografier, faghistoriske bibliografier, litteraturlister i faglitteratur. Bibliografier kan organiseres alfabetisk, kronologisk eller systematisk. Nasjonalbibliografien Norsk bokfortegnelse er organisert systematisk etter Deweys desimalklassifikasjon.
Bibliotekene bruker ofte ISBD eller AACR2 som regelsett for en bibliografisk post. Innenfor humanistiske fag er Harvard-systemet mye brukt.
Calanasan
Calanasan (Bayan ng Calanasan) er en kommune på Filippinene. Kommunen ligger på øya Luzon og tilhører provinsen Apayao. Folkemengden var på 12,604 innbyggere i 2015.
Samuel Weale
Samuel Weale (født 9. februar 1982) er en britisk moderne femkjemper. Han representerte landet sitt under Sommer-OL 2012 i London, der han ble nummer 13.
Fylkesvei 551 (Vest-Agder)
Fylkesvei 551 i Vest-Agder gikk mellom Liknes i Kvinesdal og Dragedal i Lyngdal.
Historikk
Den største delen av strekningen mellom Opofte og Liknes bru var tidligere del av riksvei 465; veien ble nedgradert i 2006 da den nye traséen på europavei 39 ble tatt i bruk.
2019 ble veienerstattet av fylkesvei 4090 og fylkesvei 4091.
Duobuss
En duobuss er en trolleybuss som i tillegg til elektromotor også har en forbrenningsmotor til bruk på traseer hvor det ikke finnes kontaktledning.
Starodub
Starodub (russisk: Староду́б, oversatt: gammel eik) er en by i Brjansk oblast i Russland. Den ligger ved elva Babinets (i Dneprs nedbørfelt), rundt 140 km sørvest for Brjansk. Innbyggertall: 18 643 (folketelling 2002).
Historie
Starodub har vært kjent siden 1000-tallet, da den var en del av Severia. Den ble brent ned til grunnen av mongolene på 1200-tallet. På 1300-tallet havnet byen under Storhertugdømmet Litauen, og senere under Polen-Litauen. Mellom 1503–1618 var Starodub en del av Storfyrstedømmet Moskva, og deretter under Polen igjen til 1648. Under Khmelnytskyj-oppstanden ble byen senter for Starodub kosakkregiment og hadde en stor grad av selvstyre mellom 1666 og 1686.
Starodub forble en del av det selvstyrte Kosakk-hetmanatet til 1781, da den ble en distriktsby. I 1796 ble Starodub innlemmet i Tsjernigov gubernija. I 1917–1918 var byen okkupert av tyske styrker. Sovjetisk autoritet ble gjenopprettet i november 1918.
Severdigheter og fortidsminner
Som et betydelig senter for Kosakk-hetmanatet er Starodub det eneste stedet i Russland hvor man kan se autentiske eksempler på ukrainsk barokk. Kristi fødsels katedral, bygget i 1617 og restaurert etter en brann i 1677, er et typisk eksempel på kosakkbarokk. Åpenbaringskirken går tilbake til 1789, mens Nikolaikirken ble oppført i nyklassisk stil i 1802.
Bård Borgersen
Bård Borgersen (født 20. mai 1972) er en norsk tidligere fotballspiller fra bydelen Vågsbygd i Kristiansand. Han var en stor og sterk midtstopper, som spilte ti kamper for. I landslagssammenheng huskes Borgersen kanskje best fra sin debut i en VM-kvalifiseringskamp mot i 2001 hvor han scoret to mål.
På klubbnivå spilte Borgersen sist for. Han la opp etter 2011-sesongen, men fortsatte i klubbens støtteapparat med ansvar for talentsatsing i tillegg til å være trener for klubbens andrelag. I september ble han ansatt som midlertidig trener for A-laget da Mons Ivar Mjelde ble løst fra kontrakten.
Det var også i Start at han begynte sin karriere på toppnivå, men i sin første periode i klubben fikk han lite spilletid og dro til og videre til. Det var i sistnevnte klubb at han skapte seg et navn i norsk toppfotball, og han var blant annet med på å vinne cupen i 2000 som Odd-spiller.
I 2002 dro Borgersen til den danske klubben, som han representerte i fire sesonger (to hele og to halve sesonger) før han returnerte til foran 2005-sesongen. I sin comebacksesong for moderklubben var han med på å vinne sølv i Eliteserien og mottok Kniksenprisen som årets forsvarsspiller.
Borgersen har skrevet boken Bli en bedre fotballspiller (ISBN 9788272861680), som ble utgitt på Akilles i 2006.
Shyamal Chakraborty
Han var medlem av Det indiske kommunistpartiet (marxistisk), og folkevalgt representant i Rajya Sabha fra 2008 til 2014. Han var transportminister av Vest-Bengal fra 1982 til 1996. Han var også med i West Bengal Legislative Assembly fra 1981 til 1996.
Shyamal Chakraborty døde 6. august 2020 på et sykehus i Kolkata av et hjerteslag utløst av covid-19, i en alder av 76 år.
Sukhothai
Sukhothai er provinshovedstaden i provinsen Sukhothai i det nordlige Thailand. Befolkningen anslås (2005) til 40 200.
Faronus
Faronus er en slekt av små, rødlige eller brunlige biller.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende.
Utbredelse
Slekten er utbredt i det sørlige Europa.
EM i friidrett 2010 – Sleggekast kvinner
Kvinnenes sleggekast under EM i friidrett 2010 fant sted den 28. og 30. juli på Estadi Olímpic Lluís Companys i Barcelona.
Kvalifisering
Kvalifisering: Kvalifiseringskravet var 69,00 (Q), eller blant de 12 beste.
Sharon Small
Sharon Small (født 1. januar 1967 i Glasgow, Skottland) er en skotsk skuespiller kjent for sine mange dramatiske arbeider på film, radio, teater og fjernsyn.
Hennes mest kjente rolle på TV er som detektiven Barbara Havers i en fjernsynstilpasning på BBC av kriminalserien om Thomas Lynley av Elizabeth George. Small gikk på Kinghorn Primary School og Balwearie High School i Kirkcaldy, selv om hun ikke deltok i noen av skolens musikaler fordi hun var for sjenert. Etter å ha flyttet til London, studerte Small drama ved Mountview Academy of Theatre Arts, hvor hun ble uteksaminert i 1989.
Arkeologiåret 1761
Arkeologiåret 1761 er en oversikt over blant annet utgravninger, fødte og avdøde personer med tilknytning til arkeologi i 1761.
Fødsler
1761 in archaeology
Valdecañas-demningen
Installert vannkrafteffekt er 249 MW.
Nedenfor i samme elv følger Arrocampo-demningen, og nedenfor dette igjen ligger de to mektige kraftverkene ved Alcántara-demningene.
Reservoaret er på 40 km² (4.000 hektar), mens vannmassene som demmer opp har et volum på inntil 1.446 millioner m³. Selve damanlegget er 98 meter høyt og 290 meter lang, og er en bue-gravitasjonsdam.
Abdurahim Laajab
Abdurahim «Ibba» Laajab (født 21. mai 1985 i Imzouren, Marokko) er en norsk fotballspiller og tidligere landslagsspiller i futsal av marokkansk opphav som spiller for Lyn.
Han har tidligere spilt for Skeid Fotball, Borussia Mönchengladbach, Notodden FK, Mjøndalen IF, Vålerenga Fotball, Stabæk Fotball og Bodø/Glimt, Hebei China Fortune, Yokohama FC og Omiya Ardija.
Laajab er født i Imzouren, provinsen Al Hoceïma, Marokko, men oppvokst i Oslo. Han gikk på Sogn videregående skole i skoleåret 2001-2002.
11. februar 2013 offentliggjorde Bodø/Glimt at de hadde inngått en kontrakt med Laajab som strekker seg ut 2015-sesongen. Laajab ble en umiddelbar suksess i Bodø/Glimt og bidro til å skyte laget opp i Tippeligaen i sin første sesong. Han ble toppscorer i klubben med 17 seriemål og bidro til at Glimt satte ny rekord i nivå to i norsk fotball ved å vinne tolv kamper på rad og å vinne serien med en margin på 15 poeng. I sin andre sesong for Bodø/Glimt ble han igjen klubbens toppscorer og kom på delt tredjeplass i Tippeligaen 2014 med 13 seriemål.
I februar 2015 solgte Bodø/Glimt Laajab til Hebei China Fortune på nivå to i det kinesiske seriesystemet for om lag seks millioner kroner. . Laajab scora åtte seriemål i sin første sesong i Kina og bidro til at laget rykket opp til øverste nivå.
Casiguran (Aurora)
Casiguran (Bayan ng Casiguran) er en kommune på Filippinene. Kommunen ligger på øya Luzon og tilhører provinsen Aurora. Folkemengden var på 24,313 innbyggere i 2015.
Barangayer
Casiguran er inndelt i 24 barangayer.
Takhli
Takhli er en by i provinsen Nakhon Sawan i det nordlige Thailand. Befolkningen anslås (2005) til 42 700.
Byen ligger ved jernbanelinjen mellom Bangkok og Chiang Mai.
Konstantin Rausch
Konstantin Rausch (født 15. mars 1990) er en russisk-tysk fotballspiller som fra den 30. juni 2022 er klubbløs.
Landslaget
Han ble tatt ut i s bruttotropp til VM i fotball 2018 i Russland, men ble vraket da troppen ble kuttet ned til den endelige 23-mannstroppen.
Phayao
Phayao er provinshovedstaden i provinsen Phayao i det nordlige Thailand. Befolkningen anslås (2005) til 21 100.
Meisefamilien
Meisefamilien (Paridae) er én av fire familier i gruppen Paroidea. Familien teller 63 arter i 13 slekter. Artene er utbredt i busk og skogkledde habitater i Nearktis, den palearktiske sone, Afrotropis og Orienten. Sju av artene er representert i Norge; blåmeis, granmeis, kjøttmeis, lappmeis, løvmeis, svartmeis og toppmeis.
Taksonomi
Meisefamilien ble inkludert i overfamilien Sylvioidea av Alström, Olsson & Lei (2013), men det har hele tiden knyttet seg stor usikkerhet til denne plasseringen. De fire familiene hyliotafamilien (Hyliotidae), kvisthopperfamilien (Stenostiridae), meisefamilien (Paridae) og pungmeisfamilien (Remizidae) utgjør muligvis en egen klade, men bevisene er ikke sterke. Det har ført til at noen har plassert disse familiene i sin egen overfamilie – Paroidea. Plasseringen er imidlertid langt fra avklart. En studie av Alström et al. (2014) fant Stenostiridae og Hyliotidae i polytomi med Paridae og Remizidae.
Biologi
Meisefamilien består av små til mellomstore fugler, typisk 9–21 cm lange, med korte, rette og vanligvis koniske nebb og små, fjærkledde nesebor. Fjærdrakten er ofte rikt mønstret, ofte dominert av sort, grått og hvitt, men noen arter har også innslag av gult, grønt, blått og brunt. Vingene er ganske runde og stjerten middels lang til semi-lang. Hodet varierer fra ganske lite til ganske stort, mens nakken er kort og tykk. De undre ekstremitetene er typisk ganske korte og ganske kraftige. Kjønnene er ofte ganske like.
Disse ofte godt kjente fuglene, som for det meste lever i skogene på den nordlige halvkule, er utrustet med et røft nebb og spiser mer frø i de tøffe vintermånedene enn mange andre små spurvefugler som ligner på dem. Størst biologisk mangfold har familien i Himalaya, hvor artene viser hele spekteret av topper, masker, mønstre og farger i fjærdrakten artene i denne familien har. De er sosiale og ofte aktive medlemmer av blandede artsflokker utenfor hekketiden. Artene er for det meste monogame hullrugere, og i disse rekkene finner man arter med de største kullstørrelsene av alle spurvefugler. Og fordi disse fuglene villig hekker i fuglekasser satt opp av forskere, så har meisene i denne familien blitt noen av de mest studerte av alle spurvefugler.